Budapesti Gazdaságtudományi Egyetem
[bookmark: _Toc0]A BGE dékánja is bekerült a Magyar Turisztikai Ügynökség igazgatóságába
Dr. Kiss Kornélia, a Budapesti Gazdaságtudományi Egyetem (BGE) Nemzetközi Gazdálkodás Karának dékánja a Magyar Turisztikai Ügynökség (MTÜ) igazgatóságának új tagja lett. Kinevezése jelentős szakmai elismerés, amely egyúttal a BGE turisztikai oktatásban és kutatásban betöltött meghatározó szerepére is ráirányítja a figyelmet.
Dr. Kiss Kornélia a hazai turisztikai felsőoktatás és kutatás elismert szakembere, aki több mint két évtizedes pályafutása során az ágazat vállalati, intézményi és tudományos oldalán egyaránt jelentős tapasztalatot szerzett. Korábban a Magyar Turizmus Zrt. kutatási igazgatójaként, majd a kutatást, termékfejlesztést és kommunikációt összefogó terület vezetőjeként dolgozott, 2013 óta pedig a felsőoktatásban tevékenykedik.
A BGE-hez 2022-ben csatlakozott a Turizmus Tanszék vezetőjeként, 2024 óta pedig dékáni feladatokat lát el. Oktatói és kutatói munkájában kiemelt figyelmet fordít a fenntartható turizmusra, a fogyasztói magatartás változásaira, valamint arra, hogy a turisztikai képzések folyamatosan alkalmazkodjanak a munkaerőpiac és a fiatal generációk elvárásaihoz. Munkásságának szakmai elismertségét jelzi, hogy 2024-ben a Turizmus.com a hazai turizmus 50 meghatározó szereplője közé választotta.
Kinevezése a BGE turisztikai szakemberképzésben betöltött meghatározó szerepére is ráirányítja a figyelmet. Az egyetem gyakorlatorientált oktatásában kiemelt jelentősége van a naprakész szakmai tudás átadásának, valamint az ágazati szereplőkkel való együttműködésnek. Kiss Kornélia az oktatás és a kutatás területén szerzett tapasztalataival új szerepkörében is hozzájárulhat a magyar turizmus hosszú távú fejlesztési irányainak meghatározásához.
A Magyar Turisztikai Ügynökség háromfős igazgatóságában Kiss Kornélia mellett Kapus György, a nemzetközi turizmusmarketing elismert szakembere kapott helyet. A testület Csendes Olivér elnök-vezérigazgató által vezetett testület az ügynökség stratégiai irányításáért felel.

